CELEX: 32021D1339
Language: da
Date: 2021-08-11 00:00:00
Title: Kommissionens gennemførelsesafgørelse (EU) 2021/1339 af 11. august 2021 om ændring af gennemførelsesafgørelse (EU) 2018/2048 om den harmoniserede standard for websteder og mobilapplikationer (EØS-relevant tekst)

12.8.2021   
            
            
               DA
            
            
               Den Europæiske Unions Tidende
            
            
               L 289/53
            
         
      
         KOMMISSIONENS GENNEMFØRELSESAFGØRELSE (EU) 2021/1339
         af 11. august 2021
         om ændring af gennemførelsesafgørelse (EU) 2018/2048 om den harmoniserede standard for websteder og mobilapplikationer
         (EØS-relevant tekst)
      
      
         EUROPA-KOMMISSIONEN HAR —
         
            under henvisning til traktaten om Den Europæiske Unions funktionsmåde,
         
         
            under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         
         ud fra følgende betragtninger:
         
            
                        (1)
                     
                     
                        I overensstemmelse med artikel 6, stk. 1, i Europa-Parlamentets og Rådets direktiv (EU) 2016/2102 (2), formodes indhold af websteder og mobilapplikationer, der opfylder harmoniserede standarder eller dele heraf, hvis referencer er offentliggjort i Den Europæiske Unions Tidende, at være i overensstemmelse med de i direktivets artikel 4 fastsatte tilgængelighedskrav, der er omfattet af disse standarder eller dele deraf.
                     
                  
         
            
                        (2)
                     
                     
                        På grundlag af gennemførelsesafgørelse C(2017) 2585 ændrede CEN, Cenelec og ETSI den harmoniserede standard EN 301549 v2.1.2 (2018-08), og referencen er medtaget i bilaget til Kommissionens gennemførelsesafgørelse (EU) 2018/2048 (3). Dette førte til vedtagelsen af den ændrede harmoniserede europæiske standard, EN 301549 v3.2.1 (2021-03).I den harmoniserede europæiske standard EN 301549 v3.2.1 (2021-03) fastsættes bl.a. tekniske krav til websteders og mobilapplikationers tilgængelighed, og den indeholder en kortlægning af de relevante bestemmelser fra standarden med hensyn til tilgængelighedskravene i artikel 4 i direktiv (EU) 2016/2102.
                     
                  
         
            
                        (3)
                     
                     
                        I den harmoniserede standard EN 301549 v3.2.1 (2021-03) ajourføres bl.a. kortlægningerne i tabel A.1 og A.2 i bilag A, der giver formodning om overensstemmelse med direktiv (EU) 2016/2102. Standarden omfatter også vejledning om dens anvendelse i bilag E og indeholder yderligere oplysninger om ændringer i bilag F.
                     
                  
         
            
                        (4)
                     
                     
                        Kommissionen har sammen med CEN, Cenelec og ETSI vurderet, om de relevante bestemmelser i den harmoniserede europæiske standard EN 301549 v3.2.1 (2021-03), som blev fremlagt af CEN, Cenelec og ETSI, efterkommer anmodningen i gennemførelsesafgørelse C(2017) 2585.
                     
                  
         
            
                        (5)
                     
                     
                        Resultatet af vurderingen er, at de relevante bestemmelser i den harmoniserede europæiske standard EN 301549 v3.2.1 (2021-03) opfylder de krav, som de har til formål at opfylde, og som er fastsat i bilag II til gennemførelsesafgørelse C(2017) 2585. Det er derfor hensigtsmæssigt at offentliggøre referencen for den nævnte standard i Den Europæiske Unions Tidende.
                     
                  
         
            
                        (6)
                     
                     
                        Referencerne til den harmoniserede standard EN 301549 v2.1.2 (2018-08) skal derfor trækkes tilbage fra Den Europæiske Unions Tidende, da den er blevet ændret ved den harmoniserede europæiske standard EN 301549 v3.2.1 (2021-03).
                     
                  
         
            
                        (7)
                     
                     
                        For at give tilstrækkelig tid til at forberede anvendelsen af den harmoniserede standard EN 301549 V3.2.1 (2021-03) er det nødvendigt at udsætte anvendelsen af tilbagetrækningen af den harmoniserede standard EN 301549 v2.1.2 (2018-08).
                     
                  
         
            
                        (8)
                     
                     
                        Gennemførelsesafgørelse (EU) 2018/2048 bør derfor ændres.
                     
                  
         
            
                        (9)
                     
                     
                        Overholdelsen af en harmoniseret standard medfører en formodning om overensstemmelse med de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —
                     
                  
         VEDTAGET DENNE AFGØRELSE:
      
      
         
            
               Artikel 1
            
            Bilaget til gennemførelsesafgørelse (EU) 2018/2048 ændres som anført i bilaget til nærværende afgørelse.
         
         
            
               Artikel 2
            
            Denne afgørelse træder i kraft på dagen for offentliggørelsen i Den Europæiske Unions Tidende.
            Nr. 1) i bilaget anvendes fra den 12. februar 2022.
         
      
      
         
            Udfærdiget i Bruxelles, den 11. august 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
      
      
         (1)  EUT L 316 af 14.11.2012, s. 12.
      
         (2)  Europa-Parlamentets og Rådets direktiv (EU) 2016/2102 af 26. oktober 2016 om tilgængeligheden af offentlige organers websteder og mobilapplikationer (EUT L 327 af 2.12.2016, s. 1).
      
         (3)  Kommissionens gennemførelsesafgørelse (EU) 2018/2048 af 20. december 2018 om harmoniserede standarder for websteder og mobilapplikationer, der er udarbejdet til støtte for Europa-Parlamentets og Rådets direktiv (EU) 2016/2102 (EUT L 327 af 21.12.2018, s. 84).
   
   
      
         BILAG
         I tabellen i bilaget til gennemførelsesafgørelse (EU) 2018/2048 foretages følgende ændringer:
         
                     1)
                  
                  
                     Række 1 udgår
                  
               
                     2)
                  
                  
                     Som række 2 indsættes:
                     
                                 Nr.
                              
                              
                                 Reference til standarden
                              
                           
                                 »2.
                              
                              
                                 EN 301549 V3.2.1 (2021-03)
                                 Tilgængelighedskrav for IKT-produkter og -tjenesteydelser«